Erstatningsdirektoratet
Store norske leksikon,Historie,Norsk og nordisk historie,Norges historie,Norges historie fra 1940 til 1945
Erstatningsdirektoratet var et midlertidig direktorat, som ble opprettet i 1945 for å ta seg av den økonomiske siden av landssvikoppgjøret. Det ble nedlagt i 1952.
Direktoratet hadde til oppgave å oppspore og sikre verdier som kunne inndras eller tjene til dekning av bøter eller erstatningsansvar etter landssvikloven, fremme krav om erstatning og inndragning og forvalte de midler som kom inn.Direktoratet kunne sette siktedes formue under forvaltning, og dette skjedde i ca. 3000 tilfeller. I alt 62 000 saker ble behandlet, og domstolene ila bøter, inndragninger og erstatninger på i alt 290 millioner kroner. Av dette bortfalt nesten ⅓ på grunn av ettergivelse, benådning og dødsfall. Les mer i Store norske leksikon Norge under andre verdenskrig landssvikoppgjøret